Általános indoklás

Balatonfüred Város Önkormányzata 2014. évi költségvetéséről szóló 3/2014. (III.3.) önkormányzati rendeletének módosítására az állami támogatás, a központosított előirányzatok, a helyi önkormányzatok kiegészítő támogatásai, az átruházott hatáskörben felhasznált előirányzatok, a korábbi képviselő-testületi döntések költségvetést érintő hatásainak átvezetése, a fejlesztési célú feladatok megvalósítása, az intézményi működtetés biztosítása, az intézményi előirányzat módosítási kérelmek beépítése, valamint a kiemelt előirányzatok közötti átcsoportosítások miatt van szükség.

Részletes Indoklás

1.§-hoz

Az Önkormányzat 2014. évi költségvetésének bevételi, kiadási főösszegének, valamint a költségvetési hiány összegének módosítását tartalmazza.

A kiadási főösszegen belül a kiadások módosítását tartalmazza előirányzat-csoportonkénti és kiemelt előirányzatonkénti részletezettségben.
2.§-hoz

Az önkormányzati intézmények, a Közös Önkormányzati Hivatal és az Önkormányzat bevételeinek és kiadásainak, létszámának módosítását tartalmazza.

3.§-hoz

A jóváhagyott céltartalék feladatonkénti részletezésének módosítását tartalmazza.

4.§-hoz

A Rendelet mellékleteit szabályozza újra. A rendelet-tervezet mellékletei tartalmazzák a módosított előirányzatokat.

5.§-hoz

Hatályba léptető rendelkezést tartalmaz.

